DECRET 219/2017, de 29 de desembre, del Consell, pel qual es deroga el Decret 9/2017, de 27 de gener, del Consell, pel qual s'estableix el model lingüístic educatiu valencià i se'n regula l'aplicació als ensenyaments no universitaris de la Comunitat Valenciana. [2017/12219] (DOGV núm. 8202 de 30.12.2017) Ref. Base de dades 011731/2017

ANÀLISI JURÍDICA

DATA D'ENTRADA EN VIGOR: 31.12.2017

Aquesta disposició afecta:

     DEROGA
          - DECRET 9/2017, de 27 de gener, del Consell, pel qual s'estableix el model lingüístic educatiu valencià i se'n regula l'aplicació als ensenyaments no universitaris de la Comunitat Valenciana. [2017/870]

ANÀLISI DOCUMENTAL

ORIGEN DE DISPOSICIÓ: Conselleria d'Educació, Investigació, Cultura i Esport
GRUP TEMÀTIC: Legislació
MATÈRIES: Educació
DESCRIPTORS
     Temàtics: 
ensenyament d'idiomes, legislació escolar, llengua oficial, llengua estrangera, educació preescolar, ensenyament primari, ensenyament secundari, ensenyament professional, multilingüisme
,
monografies

DECRET 219/2017, de 29 de desembre, del Consell, pel qual es deroga el Decret 9/2017, de 27 de gener, del Consell, pel qual s'estableix el model lingüístic educatiu valencià i se'n regula l'aplicació als ensenyaments no universitaris de la Comunitat Valenciana. [2017/12219]
PREÀMBUL

La Llei 4/1983, de 23 de novembre, d’ús i ensenyament del valencià, ha sigut l’eina més important de recuperació de la nostra llengua a través, entre altres vectors, de l’escola i de la comunitat educativa.

El Consell va aprovar el 27 de gener, el Decret 9/2017, pel qual s’estableix el model lingüístic educatiu valencià i es regula la seua aplicació en els ensenyaments no universitaris de la Comunitat Valenciana.
L’1 de setembre es va aprovar, per al curs 2017-2018, el Decret llei 3/2017 que estableix el projecte lingüístic de centre aplicable en els centres docents no universitaris sostinguts amb fons públics de la Comunitat Valenciana en totes les etapes educatives, i que estableix el programa plurilingüe aplicable en cada centre educatiu en el primer curs del segon cicle d’Educació Infantil.
Amb posterioritat, el 29 de setembre es va presentar a les Corts una Proposició de llei per la qual es regula i promou el plurilingüisme en el sistema educatiu valencià, publicada al Butlletí Oficial de les Corts núm. 214, de 13 d’octubre.
El Consell va expressar el seu criteri favorable a la tramitació de la proposició de llei per dotar de la major estabilitat i seguretat possible al règim jurídic del plurilingüisme en el sistema educatiu valencià, per mitjà d’una norma que desenvolupe amb caràcter general i amb el màxim rang normatiu, les previsions sobre l’aplicació del valencià a l’ensenyament, establertes en la Llei 4/1983, a més de permetre l’obtenció d’un ampli consens polític en el si de les Corts.
Com a conseqüència de l’anterior, tenint en compte que ja s’ha iniciat la tramitació de la proposició de Llei per la qual es regula i promou el plurilingüisme en el sistema educatiu valencià, així com que durant el curs 2017-2018 el Decret llei 3/2017 desenvoluparà els seus efectes respecte a l’aplicació dels projectes lingüístics de centre, és innecessari mantindre la vigència del Decret 9/2017.
Així, el present decret disposa de forma concisa i raonada la derogació d’una norma, específica, amb l’objecte d’incrementar la seguretat jurídica i millorar la regulació de l’activitat del sector educatiu; i en la seua elaboració s’ha promogut el debat i la participació dels actors implicats, complint així amb les previsions de l’article 129 de la Llei 39/2015, d’1 d’octubre, del procediment administratiu comú de les administracions públiques pel que fa a la bona regulació.

En l’elaboració d’aquesta disposició s’han complit amb els tràmits essencials del corresponent procediment, ha estat negociat amb els diferents agents socials i els òrgans competents de la comunitat educativa, inclòs el dictamen del Consell Escolar de la Comunitat Valenciana, i ha estat sotmés a participació ciutadana.
Aquest decret no està inclòs en el Pla Normatiu de l’Administració de la Generalitat per a 2017, ja que la seua aprovació és conseqüència de les circumstàncies descrites.
D’acord amb l’article 18.f de la Llei 5/1983, de 30 de desembre, de la Generalitat, del Consell, conforme amb el Consell Jurídic Consultiu de la Comunitat Valenciana, a proposta del conseller d’Educació, Investigació, Cultura i Esport, i amb la deliberació prèvia del Consell, en la reunió de 29 de desembre de 2017,

DECRETE

Article únic. Derogació normativa
Es deroga el Decret 9/2017, de 27 gener, del Consell, pel qual s’estableix el model lingüístic educatiu valencià i se’n regula l’aplicació en els ensenyaments no universitaris de la Comunitat Valenciana.
DISPOSICIÓ ADDICIONAL

Única. Incidència pressupostària
L’aplicació d’aquest decret no implicarà increment de despesa en el pressupost de la Generalitat, i serà atesa amb els mitjans personals i materials existents.

DISPOSICIÓ FINAL

Única. Entrada en vigor
Aquest decret entrarà en vigor l’endemà de la seua publicació al Diari Oficial de la Generalitat Valenciana.

València, 29 de desembre de 2017

El president de la Generalitat,
XIMO PUIG I FERRER

El conseller d’Educació, Investigació, Cultura i Esport,
VICENT MARZÁ IBÁÑEZ